Mendippi
Mendippi 325 m Locus Black Down, Mendipporum collis excelsissimus Mendippi, Anglice the Mendips, sunt colles seu montes comitatús Somersetensis ad occidentalem partem Angliae iacentes. Fastigium collis Black Down, nomine Beacon Batch distinctum, 325 metris altum, est locus Mendipporum excelsissimus. Sub radice Mendipporum ad meridiem versus fontes surgunt e cavernis, inter quas spelunca Gough, iuxta oppida Axa, Cheddar, Shepton Mallet, urbemque parvam Wellarum.